Բանների տեղադրում

thumb|Հանրային ակցիայի մասնակիցները բանները կախել են կամրջից։
**Բանների տեղադրում**, բողոքի ակցիայի ձև, որի ժամանակ ակցիայի մասնակիցները հասարակական վայրերում կախում կամ տեղադրում են բաններներ։ Նպատակն իրենց ուղերձի տարածումն է և կոնկրետ հարցի կամ խնդրի վերաբերյալ իրազեկության բարձրացումը։ Այս եղանակով բողոքի ակցիան կարող է ուղղված լինել ինչ-որ կորպորացիայի, օրենսդրական, քաղաքական գործընթացների կամ որևէ այլ տեսակի գործունեության դեմ։ Ակտիվիստները բանները կարող են կախել իրենց արշավի թիրախ հանդիսացող կառույցի վրա կամ էլ կարող են ուղղակի կախել որևէ վայրում՝ իրենց արշավի մեկնարկի մասին հայտարարելու նպատակով։

Հանրային վայրում բանների տեղադրումը կարող է որակվել որպես հանցավոր վանդալություն և անօրինական ներթափանցում մասնավոր տարածք։ Այդուհանդերձ, տվյալ արարքը կհամարվի անօրինական, թե ոչ, կախված է բանների տեղադրման կոնկրետ վայրից և այն երկրի օրենսդրությունից, որտեղ իրականացվում է բողոքի այդ գործողությունը։

Կան բողոքի ակցիաների կամ ցույցերի ժամանակ կիրառվող բաններների պատրաստման ու տեղադրելու մի քանի ձևեր։ Դրանք սովորաբար պարունակում են կարգախոսներ կամ ակցիայի հետ կապ ունեցող պատկերներ՝ ձեռաներկ, սովորական կամ տրաֆարետային տպագրությամբ։ Բողոքի ակցիայի ժամանակ դրա մասնակիցները բանները սովորաբար կախում են նախապես ընտրված վայրում՝ այն ամրացնելով պարաններով ու ծանր առարկաներով, որոնք իրենց ծանրության հաշվին պահում են բանները։

## Գլոբալ խնդիրների վերաբերյալ բանների կախում
[thumb|2017 թվականին ցուցարարները #BridgesNotWalls ակցիայի շրջանակներում [Էդինբուրգի Հյուսիսային կամրջի վրա բաններներ են կախել։]]
Տարիներ առաջ #BridgesNotWalls () շարժման մասնակիցները բողոքի արշավներ էին իրականացնում ԱՄՆ նորընտիր նախագահ Դոնալդ Թրամփի կողմից ներգաղթի քաղաքականության համատեքստում նախատեսվող խստացումների դեմ։ 2017 թվականի հունվարի 20-ին, երբ Վաշինգտոնում ընթանում էր Թրամփի երդմնակալության արարողությունը, աշխարհի տարբեր երկրներում ակտիվիստները միացան այս արշավին՝ հինգ մայրցամաքների ավելի քան 200 հայտնի կամուրջներից կախելով բաններներ։ Սրա նպատակն էր խորհրդանշական կերպով իրենց անհամաձայնությունն արտահայտել ներգաղթի վերաբերյալ Դոնալդ Թրամփի դիրքորոշմանն ու պառակտման փոխարեն նպաստել միասնությանը։

Լոնդոնում բաններները կախվել են Թեմզա գետի վրա կառուցված առնվազն ութ կամուրջներից, այդ թվում՝ այնպիսի հայտնի կամուրջներից, ինչպիսիք են Թաուեր բրիջը, Լոնդոնի կամուրջը, Սաութուորքը, Միլենիում բրիջը, Բլեքֆրայարսը, Վաթեռլո կամուրջը, Վեստմինստերյան կամուրջը և Վոքսհոլ կամուրջը։ Բաններները կախվել են նաև պատմական այնպիսի կամուրջներից, ինչպիսիք են Երկաթե կամուրջը Անգլիայում, Հյուսիսային կամուրջը՝ Շոտլանդիայում, Դայֆի կամուրջը՝ Ուելսում, Օբերբաում կամուրջը՝ Գերմանիայում, Օքլենդ Հարբոր բրիջը՝ Նոր Զելանդիայում, ինչպես նաև այլ կամուրջներ Ավստրալիայում, Ֆրանսիայում, Իռլանդիայում, Նեպալում և ԱՄՆ-ում։ Բողոքի ակցիաներ են անցկացվել նաև Ճապոնիայում ու նրա մայրաքաղաք Տոկիոյում, Ֆիլիպիններում, Բելգիայում, և Ռուսաստանում։

## Պատկերասրահ
Բաններների կախումը կարող է տարբեր կերպ իրականացվել։ Ստորև ներկայացված պատկերներում երևում են բաններների կախման տարբեր տեղանքներ։ 

Պատկեր:Coal law protest Greenpeace banner Reichstag Berlin 2020-07-03 56.jpg|Բեռլինի Բունդեսթագի շենքի վրա փակցված բաններ՝ ի նշան ածուխի այրումից փուլային հրաժարման մասին օրենքի դեմ բողոքի (2020 թվական)։
Պատկեր:Teen Activist Banner-Drop in Bois, ID Breach Dams Save Salmon.jpg|Վայրի սաղմոնի պահպանման օգտին հանդես եկող ակտիվիստներն ԱՄՆ Այդահո նահանգում, 2021 թվական։
Պատկեր:Apollo House occupation.jpg|2017 թվականին Իռլանդիայի մայրաքաղաք Դուբլինում ընթանում է Ապոլո Հաուսի քանդման դեմ բողոքի ակցիան։ Ցուցարարները, ի նշան բողոքի, նստել են քանդման ենթակա գրասենյակային այս շենքում։
Պատկեր:Protest banner against Nobian, Winschoten (2022) 07.jpg|2022 թվականին Նիդեռլանդներում աղի արդյունահանման դեմ բողոքի բաններ։
Պատկեր:Black Lives Matter protest signs.jpg|Բաններներ, որոնք կախված են Լաֆայեթի հրապարակի շուրջը տեղադրված ցանկապատից՝ Թրամփի ֆոտոշարքի համար այգին ցուցարարներից ազատելուց հետո (2020 թվական)։
Պատկեր:Shaheen Bagh protests Wikipedia banner at the protest site.jpg|Վիքիպեդիայի էջերից մեկը, որը որպես բաններ կախվել էր Հնդկաստանում ընթացող Շահին Բագ բողոքի ցույցերի ժամանակ, 2020 թվական։
Պատկեր:Lion Rocks Umbrella Revolution Banner 20141024.jpg|Ուղղահայաց կախված բողոքի բաններ Հոնկոնգի մոտ գտնվող  Առյուծի ժայռի վրա՝ 2014 թվականին Հովանոցային հեղափոխության ժամանակ։
Պատկեր:光復香港時代革命，香港機場.jpg|2019 թվականի բողոքի ակցիաների ժամանակ «Ազատագրի՛ր Հոնկոնգը» գրառմամբ բանները Հոնկոնգի միջազգային օդանավակայանում։
Պատկեր:Ccsubanner.jpg|Բաններ Կենտրոնական Կոնեկտիկուտի նահանգային համալսարանի կամպուսի պատերից մեկի վրա, 2006 թվականի մարտ։


## Ծանոթագրություններ

## Արտաքին հղումներ
* Banner drop guide by Amnesty International (2019)

Կատեգորիա:Բողոքի ձևեր
Կատեգորիա:Վանդալություն